জার্মান-ফরাসি বার্ষিকী
জার্মান-ফরাসি বার্ষিকী (জার্মান: Deutsch–Französische Jahrbücher) ছিলো কার্ল মার্কস এবং আর্নল্ড রুজ সম্পাদিত প্যারিস থেকে প্রকাশিত একটি বার্ষিকী। এই জার্নালেই মার্কস তাঁর বিখ্যাত ইহুদি প্রশ্নে আলোচনাটি প্রকাশ করেছিলেন। এই জার্নালটি রাইনিশা ৎসাইটুং-এর (Rheinische Zeitung) সেন্সরশিপের প্রতিক্রিয়ায় চালু করা হয়েছিলো। ১৮৪৪ সালের ফেব্রুয়ারিতে এর কেবল দুটি সংখ্যার একটি ইস্যুই প্রকাশিত হয়েছিলো। জার্নালটির প্রকাশ অনিয়মিত ছিলো; এর কারণ ছিলো বুর্জোয়া র‍্যাডিকাল রুজের সাথে মার্কসের নীতির পার্থক্য এবং জার্নালটিকে জার্মানিতে পাচার করে পাঠানোর জটিলতা।